Atalante
Atalante er i den græske mytologi en kvindelig jæger fra Arkadien, som udfordrede sine tilbedere til at løbe om kap med sig. Vandt bejleren, ville hun gifte sig med ham; vandt hun, skulle han dø. Det endte med, at ynglingen Hippomenes fik tre af hesperidernes forgyldte æbler af Afrodite; dem kastede han fra sig under løbet. Atalante bøjede sig efter dem og tabte dermed væddeløbet. Atalante er formentlig en lokal arkadisk sideform til Artemis.